KOMISIJOS NUOMONĖpagal Sutarties dėl Europos Sąjungos veikimo 294 straipsnio 7 dalies c punktądėl Europos Parlamento siūlymo pakeisti Tarybos poziciją dėl pasiūlymo dėl EUROPOS PARLAMENTO IR TARYBOS REGLAMENTOdėl informacijos apie maistą teikimo vartotojams, kuriuo keičiami reglamentai (EB) Nr. 1924/2006 ir (EB) Nr. 1925/2006, ir panaikinamos direktyvos 87/250/EEB, 90/496/EEB, 1999/10/EB, 2000/13/EB, 2002/67/EB, 2008/5/EB ir Reglamentas (EB) Nr. 608/2004 /* KOM/2011/0475 galutinis - 2008/0028 (COD) */





2008/0028 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo pakeisti Tarybos poziciją dėl pasiūlymo dėl EUROPOS PARLAMENTO IR TARYBOS REGLAMENTO dėl informacijos apie maistą teikimo vartotojams, kuriuo keičiami reglamentai (EB) Nr. 1924/2006 ir (EB) Nr. 1925/2006, ir panaikinamos direktyvos 87/250/EEB, 90/496/EEB, 1999/10/EB, 2000/13/EB, 2002/67/EB, 2008/5/EB ir Reglamentas (EB) Nr. 608/2004 1. Įžanga Sutarties dėl Europos Sąjungos veikimo 294 straipsnio 7 dalies c punkte nustatyta, kad Komisija pateikia nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindinė informacija Pasiūlymo Europos Parlamentui ir Tarybai (dokumentas COM(2008) 40 galutinis – 2008/0028 (COD) pateikimo data || 2008 m. vasario 1 d. Europos ekonomikos ir socialinių reikalų komiteto nuomonės pateikimo data || 2008 m. rugsėjo 18 d. Europos Parlamento nuomonės pateikimo pirmąjam svarstymui data || 2010 m. birželio 16 d. Iš dalies pakeisto pasiūlymo perdavimo data || nepateiktas Tarybos pozicijos priėmimo data || 2011 m. vasario 21 d. Europos Parlamento nuomonės pateikimo antrąjam svarstymui data || 2011 m. liepos 6 d. 3. Komisijos pasiūlymo tikslas Pasiūlyme sujungiamos ir atnaujinamos dvi svarbios ženklinimo teisės aktų sritys – atitinkamai direktyvomis 2000/13/EB[1] ir 90/496/EEB[2] reglamentuojami bendrasis maisto produktų ženklinimas ir maistingumo ženklinimas. Pasiūlyme taip pat išdėstytos nauja redakcija šešios kitos direktyvos, susijusios su tam tikrų kategorijų maisto produktų ženklinimu. Keletas pagrindinių tikslų, kurių buvo siekiama šiuo pasiūlymu, pavyzdžių: – sukurti bendrą principų ir reikalavimų priemonę, siekiant įgyvendinti horizontalius ženklinimo reikalavimus dėl bendrojo maisto produktų ženklinimo ir maistingumo ženklinimo; – įtraukti specialias nuostatas dėl atsakomybės visoje maisto grandinėje, atsižvelgiant į informacijos apie maistą buvimą ir jos tikslumą; – nustatyti išmatuojamus kriterijus dėl tam tikrų maisto ženklinimo įskaitomumo aspektų; – išaiškinti taikomas taisykles dėl kilmės šalies arba provenencijos vietos ženklinimo; – įdiegti privalomą maistingumo ženklinimą daugumos perdirbtų maisto produktų etiketės pagrindiniame regėjimo lauke. 4. Komisijos nuomonė dėl Europos Parlamento pakeitimų Europos Parlamentas per antrąjį svarstymą priėmė konsoliduotą tekstą, į kurį įtraukti daugelis per pirmąjį svarstymą priimtos Tarybos pozicijos tekste padarytų pakeitimų. Tekstas yra Tarybos, Europos Parlamento ir Komisijos derybų rezultatas. Komisija sutinka su visais Parlamento pasiūlytais pakeitimais, kurie yra tarpinstitucinių derybų, leidusių pasiekti susitarimą per antrąjį svarstymą, rezultatas. [1] 2000 m. kovo 20 d. Europos Parlamento ir Tarybos direktyva 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (OL L 109, 2000 5 6, p. 29). [2] 1990 m. rugsėjo 24 d. Tarybos direktyva 90/496/EEB dėl maisto produktų maistingumo ženklinimo (OL L 276, 1990 10 6, p. 40).